શિક્ષણ વિભાગે કરેલી તાકીદીના પગલાથી પ્રેરાઈને સીબીએસઈએ સ્કૂલ કેમ્પસમાં પુસ્તકો, સ્ટેશનરી વેચવાની કે નક્કી વેન્ડર પાસેથી જ વાલીઓને યુનિફોર્મ, બેગ્સ વગેરે ખરીદવાની પ્રવૃત્તિઓ પર પ્રતિબંધ મુકતો નિર્ણય કર્યો છે ત્યારે આજે ગુજરાત માધ્યમિક અને ઉચ્ચતર માધ્યમિક શિક્ષણ બોર્ડે પણ તમામ જિલ્લા શિક્ષણાધિકારીઓને પરિપત્ર કરીને બોર્ડ સાથે જોડાણ ધરાવતી શાળાઓ દ્વારા પુસ્તકો, સ્ટેશનરી, સ્કૂલ ડ્રેસ, શુઝ, સ્કૂલ બેગ વગેરે વેચવાની પ્રવૃત્તિઓ ન થાય તેની તકેદારી રાખવા અને શાળાઓને સ્પષ્ટ સૂચના આપી આવી પ્રવૃત્તિ અટકાવવા જરૂરી પગલાં ભરવા જિલ્લા શિક્ષણાધિકારીએાને સૂચના આપી હોવાનું શિક્ષણ મંત્રી ભૂપેન્દ્રસિંહ ચુડાસમા તથા શિક્ષણ રાજ્યમંત્રી નાનુભાઈ વાનાણીએ જણાવ્યું હતું કે, આ અંગે વિસ્તૃત સમજણ આપવા સોમવારે તમામ જિલ્લા શિક્ષણાધિકારીઓની તાકીદની બેઠક પણ બોલાવાઈ છે.